# பிரபாவதி (திரைப்படம்)


***பிரபாவதி*** (*Prabhavathi*) 1944 இல் வெளிவந்த இந்தியத் தமிழ் இந்துத் தொன்மவியல் திரைப்படம் ஆகும். டி. ஆர். ரகுநாத் இயக்கத்தில் லேனா செட்டியார் தயாரித்த இத்திரைப்படத்தில் கொன்னப்ப பாகவதர், எஸ். பி. எல். தனலட்சுமி, டி. ஆர். ராஜகுமாரி ஆகியோர் முக்கிய பாத்திரங்களில் நடித்திருந்தனர்.  

## திரைக்கதை
இந்துக் கடவுளான கிருட்டிணன் (*எம். எஸ். சரோஜா*), அவரது மகன் பிரத்யும்னன் (*சி. ஹொன்னப்ப பாகவதர்*), முனிவர் நாரதர் (*கே. மகாதேவ ஐயர்*) மற்றும் நாரதரின் குறும்புச் செயல்கள், பிரத்யும்னன் ஒரு முனிவரால் சபிக்கப்பட்டு பெண்ணாக மாறியது, கிருட்டிணனின் ஈடுபாட்டினால் பிரத்யும்னன் சாபத்தில் இருந்து விடுபடுவது, பிரத்யும்னன் எப்படி அவரது காதலி மாயாவதியுடன் (*டி. ஆர். ராஜகுமாரி*) மீண்டும் இணைகிறார் என்பதே திரைக்கதை ஆகும்.  

**நடிகைகள்**

| நடிகை | பாத்திரம் |  |
| --- | --- | --- |
| எஸ். பி. எல். தனலட்சுமி | பிரபாவதி |  |
| டி. ஆர். ராஜகுமாரி | மாயாவதி |  |
| எம். எஸ். சரோஜா | கிருட்டிணன் |  |
| டி. ஏ. மதுரம் | சித்திரலேகா |  |
| டி. எஸ். கிருஷ்ணவேணி | ருக்மணி |  |
| பி. ஏ. பெரியநாயகி | குறத்தி |  |
| பி. ஏ. ராஜாமணி | சத்தியபாமா |  |
| ஏ. ஆர். சகுந்தலா | அகலிகை |  |
| கே. ஆர். செல்லம் | சக்தி |  |
| ஆர். பத்மா | ராஜகம்சி |  |
| ரெத்தினம் | இந்திராணி | } |
இவர்களுடன் நடனமாதர்களாக டி. ஏ. ஜெயலட்சுமி, கே. ஆர். ஜெயலட்சுமி, கே. எஸ். ஆதிலட்சுமி, கே. எஸ். ராஜம், எஸ். சரசுவதி, வி. எஸ். சிட்டி அம்மாள், ஆர். என். தனபாக்கியம் ஆகியோரும், துணை நடிகைகளாக டி. டி. கிருஷ்ணாபாய், டி. டி. கமலாபாய், பி. எஸ். சந்திரா, வி. லட்சுமிகாந்தம் ஆகியோரும் நடித்திருந்தனர். இந்தத் திரைப்படம் வணிகரீதியாக வெற்றிபெறாவிடினும், "கவர்ச்சிப் பெண்ணான ராஜகுமாரியின் ஆரம்பகாலத் திரைப்படங்களில் ஒன்றாக இது நினைவுகூரப்படும்" என திரைப்பட வரலாற்றாசிரியர் ராண்டார் கை கூறுகிறார்.  

## பாடல்கள்
| 1 | "ஜெகதாம்பிகையே ஜெகதாம்பிகையே" | எஸ். பி. எல். தனலட்சுமி | 02:47 |
| --- | --- | --- | --- |
| 2 | "நீயேதுணை தேவாதி தேவா" | கே. மகாதேவன் ஐயர் |  |
| 3 | "நல்லோர் மணிந்திட உள்ளங் கனிந்திடும்" | கே. மகாதேவன் ஐயர் |  |
| 4 | "வருவாரே வருவாரே" | டி. ஆர். ராஜகுமாரி |  |
| 5 | "எங்கும் எப்பொxஉதும் விளையாட்டா" | கொன்னப்ப பாகவதர், கே. மகாதேவன் ஐயர், டி. ஆர். ராஜகுமாரி |  |
| 6 | "கார்த்திகை விளக்கு மாகாளியம்மனுக்கு" | டி. ஏ. மதுரம் |  |
| 7 | "ஓடோடி வசந்தம் பூவோடு சம்பந்தம்" | டி. ஆர். ராஜகுமாரி, கொன்னப்ப பாகவதர் |  |
| 8 | "காணாத காட்சி கண்டேன் - கண்" | எஸ். பி. எல். தனலட்சுமி | 02:20 |
| 9 | "கோமாதா நீயே ஆதாரமே" | டி. ஆர். ராஜகுமாரி |  |
| 10 | "திருவடி மலராலே ஏழை" | ஏ. ஆர். சகுந்தலா | நாடகமேடை |
| 11 | "மாதிவள் யார் சொல்லும் மாதவமே" | பின்னணி இசை (இராமர்) | நாடகமேடை |
| 12 | "வனிதையிவள் கௌதமன் மனைவிராமா" | டி. வி. நமசிவாயம் | நாடகமேடை |
| 13 | "உசிர வாங்காதே யிந்த ஒடம்பு தாங்காதே" | என். எஸ். கிருஷ்ணன், டி. ஏ. மதுரம் | 02:50 |
| 14 | "நிலவோ அலாது முகமோ" | கொன்னப்ப பாகவதர், எஸ். பி. எல். தனலட்சுமி |  |
| 15 | "மாரன் வருகிறான் - சுகுமாரன் வருகிறான்" | நடன மாதர் |  |
| 16 | "மருமாலிகை சூடும்திருமால் மகன் இங்கே" | டி. ஆர். ராஜகுமாரி |  |
| 17 | "திருமாது வளர் பொன்னாடு என்நாடு துவாரகையே" | பி. ஏ. பெரியநாயகி |  |
| 18 | "வெள்ளிமலைக் கெதிராய் விளங்கும் ஏழுமலை" | பி. ஏ. பெரியநாயகி | 02:50 |
| 19 | "சந்திரவதனா எந்தன்மதனா" | எஸ். பி. எல். தனலட்சுமி, கொன்னப்ப பாகவதர் |  |
| 20 | "ஏன் தடுமாருகின்றாய் - ஏழைமனமே" | கே. மகாதேவன் ஐயர் | 02:24 |
| 21 | "சித்தமிரங்காதா மாதா" | கொன்னப்ப பாகவதர் | 02:45 |
| 22 | "வானவர்கள் துயர்தீர" | கொன்னப்ப பாகவதர் | } |